# **DECIZIA ETAPEI DE ÎNCADRARE**

## Nr. număr din 22.02.2016

....

Ca urmare a solicitării de emitere a acordului de mediu adresate de **SOCIETATEA FILIALA DE DISTRIBUTIE A ENERGIEI ELECTRICE " ELECTRICA DISTRIBUTIE TRANSILVANIA NORD " S.A. CLUJ-NAPOCA SUCURSALA DE DISTRIBUTIE A ENERGIEI ELECTRICE ZALAU**, cu sediul în Str. B-dul MIHAI VITEAZUL, Nr. 79, Zalău, Judetul Sălaj, , înregistrată la APM Salaj cu nr. 7108/11.12.2015, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 22.02.2016, că proiectul *MODERNIZARE LEA 20 KV COMPLEX JIBOU ŞI INJECŢIE DE PUTERE STR. PROGRESULUI* propus a fi amplasat în propus a fi amplasat în judeţul Sălaj, oraşul Jibou **nu** **se supune evaluării impactului asupra mediului şi nu se supune evaluării adecvate.**

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 ,pct.13, lit. a);

 b) mărimea proiectului: lucrările propuse prin proiect sunt următoarele:

Trecerea din LEA în LESa tronsonului dintre Staţia de 110/20KV Jibou şi stâlpul nr.16 pe o distanţă de cca.1440 m. Cablul A2XS2Y150/25mmp se va poza subteran prin spatele statiei de carburanţi, Lukoil ,str. Agriului şi str. Progresului pe o lungime de 1430m. Se va demonta LEA 20KV Complex Jibou între staţie şi stâlpul nr.16 pe o lungime de cca.1440m.

Montare PTAb 20/0,4KV-160KVAîn intersecţia str.Progresului cu str. Livezilor. Pe cablul 20KV nou montat se va monta un PTAb nou. Acesta se va bucla cu PTZ Mestesugarul printr-un LES 20KV în cablu A2XS2Y3x1x150/25mmp în lungime de 185mp între PTAb nou şi cablul 20KV existent(prin mansonare). Se va demonta separatorul existent de pe stâlpul nr. 13.

Postul trafo proiectat va fi echipat cu trei celule de linie cu separator de sarcină şi CLP şi o celulă trafo cu separator de sarcină şi CLP, trafo de 160KVA , tablu 0,4KV.

 Acest post va fi integrat în SCADA.

 Se va monta un BMPIP lângă PTAb proiectat.

Se vor realiza 4 ieşiri în LES 0,4KV din PTAb pentru alimentarea LEA 0,4KV str. Livezilor, 22 Decembrie 1989, Progresului, Orizontului şi pentru iluminat Public. PTAb nou se va bucla pe joasă tensiune cu PTZ Mestesugarul şi PTZ ACR astfel:

Realizare LES 0,4 KV în cablu ACYABY 3x240+120mmp în lungime de 685m între PTAb nou şi PTZ ACR

Realizare LES 0,4 KV în cablu ACYABY 3x240+120 mmp în lungime de 515m între PTAb nou si firida FRR E2+4 de pe str.Nuferilor.

Racord 20KV Fructe de padure: se va racorda la LEA 20KV Pompe Jibou la st.nr. 3.

 b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

 b4) apele uzate rezultate: - nu este cazul

b5) producţia de deşeuri: conform Legii 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

 b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b7) riscul de accident, ţinându-se seama în special de substanţele şi tehnologiile utilizate: - nu este cazul.

 Localizarea proiectului: judeţul Sălaj, oraşul Jibou;

c1) utilizarea existentă a terenului: conform certificatului de urbanism nr. 89 din07.10.2016, emis de UAT oraş Jibou, investiţia se realizează pe domeniul public în intravilanul oraşului Jibou;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d. Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Respectarea prevederilor STAS 10009/1988, privind nivelul de zgomot.

f) Interzicerea depozitării direct pe sol a deşeurilor sau a materialelor cu pericol de poluare.

g) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR